<classify> Chanzo cha picha, Getty ImagesKiungo wa kati wa West Ham Declan Rice anaelekea kujiunga na Arsenal msimu wa joto, huku Chelsea na Manchester United pia zikitarajiwa kuwania saini ya mchezaji huyo wa kimataifa wa England mwenye umri wa miaka 24. GuardianMmiliki wa Everton, Farhad Moshiri amefanya mazungumzo na bodi ya klabu hiyo kuhusu mustakabali wa meneja Frank Lampard na mtu mwenye uwezekano wa kuchukua nafasi ya kiungo huyo wa zamani wa England, iwapo atatimuliwa. TelegraphMkataba wa kocha wa Tottenham Antonio Conte unamalizika msimu huu wa joto na, wakati akiwa tayari amepewa mkataba mpya, kocha huyo mwenye umri wa miaka 53 amewataka Spurs kuuweka kando mkataba huo kwa sababu hataki kufikiria mustakabali wake kwa sasa. Sky SportsChanzo cha picha, Getty ImagesWakala wa mshambuliaji wa Ubelgiji Leandro Trossard anasema Tottenham walikuwa kwenye mazungumzo ya kumsajili mchezaji huyo mwenye umri wa miaka 28 kabla ya kujiunga na wapinzani wa London kaskazini Arsenal, ambao walikuwa na maamuzi madhubuti kufanikisha uhamisho huo. MirrorWinga wa Uhispania Bryan Gil, 21, anaaminika kuwa mmoja wa wachezaji watatu ambao Tottenham inawapa Roma kama sehemu ya mpango wa kubadilishana na kiungo wa Italia Nicolo Zaniolo, 23. Football InsiderMeneja wa Roma Jose Mourinho anafikiri Zaniolo huenda asiondoke kwa sababu ofa zilizofika mezaji kwa ajili ya mchezaji huyo hazifai kwake wala klabu. Football ItaliaRoma wamefanya mawasiliano ya awali na wakala wa winga wa Chelsea Hakim Ziyech na wanaweza kumnunua winga huyo wa Morocco mwenye umri wa miaka 29 ikiwa watamuuza Zaniolo. Sky Sports ItaliaChanzo cha picha, Getty ImagesEverton pia wanataka kumleta Ziyech kusaidia vita vyao vya kuepuka kushuka daraja na wangependelea kumsajili kwa mkopo kwa nia ya kufanya uhamisho huo kuwa wa kudumu iwapo wataepuka kushuka. MailManchester United wamejiunga na Paris St-Germain katika kumsaka Mbrazil Vitor Roque, 17, ambaye ana kipengele cha kuuzwa kwa pauni milioni 52.5 katika mkataba wake wa Athletico Paranaense. Gazzetta dello SportNottingham Forest wanatazamia kumleta kipa wa PSG Keylor Navas huku Muingereza Dean Henderson, 25, akikabiliwa na majeraha ya muda mrefu, ingawa Bournemouth na Leicester City pia wanavutiwa na mchezaji huyo wa Costa Rica, 36. Mundo DeportivoLeicester City wanaonyesha nia ya kutaka kumnunua winga wa Brazil, Tete, ambaye yuko Lyon kwa mkopo kutoka Shakhtar Donetsk. Everton na Nottingham Forest pia wana mchezaji huyo mwenye umri wa miaka 22 kwenye orodha ya walengwa. MailBarcelona wamefurahishwa na uchezaji wa beki wa Uhispania Marcos Alonso na wanapanga kufanya mazungumzo kuhusu kuongeza mkataba wa mchezaji huyo mwenye umri wa miaka 32 mara tu dirisha la usajili la Januari litakapofungwa. SportChanzo cha picha, Getty ImagesInter Milan wanataka kumsajili beki wa kati wa England Chris Smalling kwa uhamisho wa bure. Mkataba wa mchezaji huyo mwenye umri wa miaka 33 huko Roma unamalizika msimu wa joto lakini ana chaguo la kuongezwa mkataba wa mwaka mmoja. Gazzetta dello SportWakala wa mlinzi wa Uholanzi Stefan de Vrij anasema Inter Milan wamewasiliana naye kuhusu kumuongezea mkataba mchezaji huyo mwenye umri wa miaka 30, ambao unamalizika msimu wa joto. Rai SportBurnley wako katika hatua za mwisho za mazungumzo huku wakitarajia kumleta mshambuliaji wa Afrika Kusini Lyle Foster mwenye umri wa miaka 22 kutoka klabu ya Westerlo ya Ubelgiji. Usajili unahitajika  <topic>: MICHEZO 